CELEX: C2006/294/50
Language: et
Date: 2006-12-02 00:00:00
Title: Kohtuasi C-394/06: 22. septembril 2006 esitatud hagi — Euroopa Ühenduste Komisjon versus Itaalia Vabariik

2.12.2006   
            
            
               ET
            
            
               Euroopa Liidu Teataja
            
            
               C 294/28
            
         22. septembril 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-394/06)
   (2006/C 294/50)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: B. Schima ja D. Recchia)
   
      Kostja: Itaalia Vabariik
   Hageja nõuded
   
               —
            
            
               Kuna Itaalia Vabariik ei ole enne 1. juulit 2005 esitanud iga-aastast riiklikku aruannet biokütuste edendamise kohta, mis sisaldaks kõiki Euroopa Parlamendi ja nõukogu direktiivi 2003/30/EÜ (1), millega edendatakse biokütuste ja muude taastuvkütuste kasutamist transpordisektoris, artikli 4 lõikes 1 ette nähtud elemente, siis on Itaalia Vabariik rikkunud sellest sättest tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Direktiivi 2003/30/EÜ artikli 4 lõikes 1 ette nähtud iga-aastase riikliku aruande biokütuste edendamise kohta esitamise tähtaeg möödus 1. juulil 2005.
   Itaalia Vabariik väidab, et ta edastas komisjonile 14. juulil 2006 direktiivis ettenähtule vastava aruande.
   Nimetatud aruanne ei ole komisjoni arvates siiski täielik, sest selles ei ole mainitud riiklikke vahendeid, mis on eraldatud biomassi tootmiseks energiakasutuseks muul otstarbel kui transpordis, nagu seda näeb ette direktiivi artikli 4 lõike 1 teine taane.
   
      (1)  ELT L 123, lk 42; ELT eriväljaanne 13/31, lk 188.